Hindi News

Local

Gujarat

Crimes Branch Caught Younger From Surat After A Fake Photo Viral Of CM Rupani\'s Car PUC And

सोशल मीडिया में झूठे समाचार फैलाने वाला सूरत का युवक गिरफ्तार

एक वर्ष पहले



कॉपी लिंक

सीएम विजय रूपाणी की कार के साथ झूठी जानकारी वायरल की गई थी।(बीच में झूठी जानकारी और दाएं हाथ पर सच्ची जानकारी)

मुख्यमंत्री के काफिले की कार का बीमा, पीयूसी नहीं होने की अफवाह

न्यूज पोर्टल चलाने वाले अफराज शेख ने फेसबुक पोस्ट और 4 ट्वीट कर फैलाई थी अफवाह

अहमदाबाद. मुख्यमंत्री विजय रूपाणी के काफिले की सरकारी स्कॉर्पियो गाड़ी की बीमा पॉलिसी और पीयूसी की समय सीमा खत्म होने के फोटो के साथ झूठे समाचार सोशल मीडिया में फैलाने वाले सूरत के अडाजण मोरा भागोल में रहने वाला अफराज रजा अब्दुलकजा शेख को गिरफ्तार कर लिया गया है। यह शख्स न्यूज पोर्टल वेबसाइट चलाता है।

सरकार की छवि खराब करने की कोशिश

राज्य सरकार ने वाहन चालकों के लिए ट्रैफिक के नए नियम लागू कर जुर्माने की रकम बढ़ाई थी, लेकिन सरकारी गाड़ियों में कानून का उल्लंघन होने के समाचार वायरल कर इसने सरकार की छवि खराब करने का प्रयास किया था। क्राइम ब्रांच के एसीपी बीवी गोहिल ने बताया कि अफराज रजा द्वारा सरकार की छवि खराब करने के लिए मुख्यमंत्री का गाड़ी में बैठा हुआ फोटो और पीयूसी तथा बीमा की झूठी जानकारी पोस्ट की थी।

साइबर क्राइम से पहले क्राइम ब्रांच ने दबोचा

अहमदाबाद में घटित साइबर क्राइम के अपराधों की जांच के लिए विशेष साइबर क्राइम सेल अलग से गठित की गई है, जिसमें 1 डीसीपी, 1 एसीपी, पीआई, पीएसआई और पुलिस कर्मचारियों का स्टाफ है। इसके बावजूद साइबर क्राइम के इस केस में साइबर क्राइम हरकत में आए इससे पहले क्राइम ब्रांच की टीम ने इस युवक को गिरफ्तार कर लिया है।



क्या कहते हैं एसीपी क्राइम ब्रांच

अफराज रजा शेख ने फेसबुक और 4 ट्विटर एकाउंट में इस समाचार को पोस्ट किया था। इसलिए उसका फेसबुक और 4 ट्विटर अकाउंट सील कर मोबाइल फोन और लैपटॉप जब्त किया गया है। जिसकी जांच के लिए एफएसएल में भेजा जाएगा। - बी वी गोहिल, एसीपी, क्राइम ब्रांच